**НЧ „Хаджи Найден Йованович – 1935 г”**

**Ул. „Първа” № 41 А, с. Юнаците, общ. Пазарджик, тел: 0899 93 19 88**

**Email:** **iovanovich@abv.bg**

**ГОДИШЕН ДОКЛАД ЗА ДЕЙНОСТТА НА НЧ „ХАДЖИ НАЙДЕН ЙОВАНОВИЧ – 1935 Г.”**

**С.ЮНАЦИТЕ, ОБЩ.ПАЗАРДЖИК 2023 Г.**

1. **OБЩА ИНФОРМАЦИЯ:**

Народно читалище „Хаджи Найден Йованович – 1935 г.”, с. Юнаците, съгласно Закона за народните читалища е юридическо лице с нестопанска цел. Основано е от жителите на селото през 1935 г. Регистрирано в Регистъра на Народните читалища под № 2285. Към него има библиотека регистрирана под № 227 в Регистъра на обществените библиотеки.

То е една малка институция, стремяла се да запази традициите, обичаите и нравите на хората от село Юнаците. То е традиционно, самоуправляващо се съгласно българското културно просветно сдружение. Целите на читалището са да задоволяват потребностите на гражданите свързани с развитие на културния живот, социалната и образователна дейност на с. Юнаците. Запазване на местните традиции и обичаи, и осигуряване на достъп на информация. Организиране на празненства, концерти, чествания, събития и разпространяване на знания за родния край.

1. **БИБЛИОТЕЧНО ИНФОРМАЦИОННО ОБСЛУЖВАНЕ:**

Библиотечен фонд 9999 тома

Читатели 145

Посещения 1503 посетители

Заети библиотечни документи 2854 тома

Отчислени книги 0 тома

Набавена литература 300 тома

 През изтеклата година са направени 20 витрина по различни поводи – отбелязване на събития, мероприятия, бележити дати и годишнини. Направени са и 42 справки – писмени и устни.

1. **ЛЮБИТЕЛСКО-ХУДОЖЕСТВЕНО ТВОРЧЕСТВО:**

През 2023 година в НЧ „Хаджи Найден Йованович – 1935 г.”, с. Юнаците съществуваха следните самодейни състави :

* ГИФ „Хаджилийка” – автентичен фолклор с художествен ръководител Иванка Консулова; Росица Атанасова-гъдулка и Георги Стойчев – на ударните инструменти, които работят с ентусиазъм за израстването на състава.
* ТФ „Тракийско злато” – обработен фолклор с хореограф Емил Иванов;

***Ново разкрити*** *през 2022 г. читалищни форми:*

* ДТФ „Юначе” – обработен фолклор с хореограф Емил Иванов;

Читалището работи с младежи, стари хора, хора в неравностойно положение и етнически малцинства, като се стреми всеки от тях да намери призванието и мястото си в читалищната дейност.

 **IV ТРАДИЦИОННИ КУЛТУРНИ ПРОЯВИ:**

1. 06.01.2023 – Отбелязахме празника Богоявление /Йордановден/, с Водосвет и хвърляне на Богоявленския кръст в р. Тополница при с. Юнаците;
2. 21.01.20223г. – Отбелязахме празника по случай Деня на родилната помощ, известен още като Бабинден;
3. 26.02.2023 г. – Отбелязахме Празника Сирни Заговезни /Дервишовден/ в. с. Юнаците;
4. 01.03.2023 г. – Баба Марта гостува в детска градина „Калина Малина”, ИГ с. Юнаците и в ОУ „Христо Ботев” с. Юнаците. Децата рецитираха, пяха, танцуваха и зарадваха Баба Марта с чудесните си изпълнения. Тя завърза мартеничка на всяко дете, пожелавайки на тях и на любимите им учителки да са винаги здрави, румени и засмени;
5. 11.03.2023 г. - Празничен концерт по случай Международния ден на жената и деня на майката се състоя в НЧ „Хаджи Найден Йованович - 1935 г.”, с. Юнаците. Участие в концерта взеха: ГИФ „Хаджилийка” , при НЧ „Хаджи Найден Йованович - 1935 г.”, с. Юнаците с художествен ръководител Иванка Консулова; Детска вокална група „Слънчоглед” при НЧ „Република” - 1950 г.”, с. Мокрище с художествен ръководител Иванка Илиева; Иванка Консулова и Ана-Мария Консулова от с. Величково; Симона Павлова от с. Варвара с художествен ръководител Янка Атмаджова; ДТС „Варварче”, при НЧ „Селска Пробуда-1927 г.”, с. Варвара с хореограф Йордан Зеленгорски;
6. 22.03.2023 г. - Годишнина от смъртта на Хаджи Найден Йованович. Изложба с материали от Хаджи Найден Йованович и поднасяне на цветя на паметника в гр. Пазарджик;
7. 22.03.2023 г. – В НЧ „Хаджи Найден Йованович- 1935 г.” гостува детската писателка Радостина Николова. Инициативата е част от Проекта „Осигуряване на съвременна, сигурна и достъпна образователна среда”, Модул „Библиотеките като образователна среда”. Младата авторка разказа и показа на учениците от 3 и 4 клас от ОУ „Христо Ботев” с. Юнаците, защо четенето предлага един различен свят, в който всичко е възможно и никога не е скучно;
8. 09.04.2023 г. – ГИФ „Хаджилийка” участва в пролетните празници Лазаровден и Цветница.
9. 06.05.2023 г. Участие на ГИФ „Хаджилийка” с художествен ръководител Иванка Консулова при НЧ „Хаджи Найден Йованович- 1935 г.” на празника на с. Щърково - Гергьовден.
10. 21.05.2023 г. Участие на ГИФ „Хаджилийка” с художествен ръководител Иванка Консулова при НЧ „Хаджи Найден Йованович- 1935 г.” в XXVI Национален Фолклорен фестивал - Костандово 2023;
11. 24.05.2023 г. - Празнично шествие по случай 24 май - Ден на българската просвета и култура и на славянската писменост в гр. Пазарджик;
12. 25.05.2023 г. – „Свето Възнесение Господне” – Спасовден – Отбелязахме Празника на селото;
13. 07.06.2023 г. – ГИФ „Хаджилийка” участва на празника на с. Динката – Ден на Светия дух;
14. 12.06.2023 - Творческа среща със писателя Стоян Влахов в гр. Пазарджик;
15. 21.06.2023 г. – В НЧ „Хаджи Найден Йованович- 1935 г.” се състоя Голямо магическо шоу – атрактивна програма за малки и големи;
16. 29.07.2023 г. - ГИФ „Хаджилийка” при НЧ „Хаджи Найден Йованович- 1935 г.”, с. Юнаците с художествен ръководител маестро Иванка Консулова, взе участие в „25-ти Международен фестивал за автентичен фолклор. Организационният комитет на фестивала отличава с Диплом ГИФ „Хаджилийка”;
17. 12.08.2023 г. – ТФ „Тракийско злато”, с. Юнаците с хореограф Емил Иванов и ГИФ „Хаджилийка” с художествен ръководител маестро Иванка Консулова взеха участие в Тематичен уикенд в гр. Стрелча;
18. 26.08.2023 г. – ГИФ „Хаджилийка” при НЧ „Хаджи Найден Йованович - 1935 г.”, с. Юнаците с художествен ръководител маестро Иванка Консулова, взе участие в Световния шампионат по фолклор в гр. Несебър, където взеха златен медал;
19. 26-30.08.2023 г. - ТФ „Тракийско злато”, с. Юнаците с хореограф Емил Иванов при НЧ „Хаджи Найден Йованович- 1935 г.”, с. Юнаците взеха участие във фестивални дни Албания, гр. Дуръс. Организационният комитет на фестивала отличава с Диплом ТФ „Тракийско злато”;
20. 23.09.2023 г. - ТФ „Тракийско злато” при НЧ „Хаджи Найден Йованович - 1935 г.”, с. Юнаците с хореограф Емил Иванов взе участие в „Септемврийски фолклорни празници”, гр. Септември;
21. 22.10.2023 г. - Творческа среща със писателката Павлина Соколова в с. Варвара, общ. Септември;
22. 01.11.2023 г. - Ден на народните будители – подредихме витрина, която бе посетена от учениците от ОУ „Христо Ботев”;
23. 05.11.2023 г. - Творческа среща със писателката Ивелина Радионова в с. Варвара, общ. Септември;
24. 17.11.2023 г. - По случай 17 ноември - Деня на четенето, учениците от 1-4 клас в ОУ „Христо Ботев” с. Юнаците посетиха библиотеката към НЧ „Хаджи Найден Йованович - 1935 г.” възпитаниците от ОУ „Христо Ботев” с. Юнаците прочетоха избрани от тях приказки;
25. 18.11.2023 г. – Проведе се Литературна среща с писателката Ивелина Радионова;
26. 16.12.2023 г. – Коледно тържество в НЧ „Хаджи Найден Йованович - 1935 г.”, с. Юнаците. Участие взеха: Балетна школа „Марина”, Пазарджик, с ръководител Тони Райкова; Представителна формация „Гласовете на Орфей”, с ръководител Малина Илинова и корепетитор Гинка Балабанова; ГИФ „Хаджилийка” с. Юнаците, с ръководител маестро Иванка Консулова; ТФ „Тракийско злато”, с . Юнаците, с хореограф Емил Иванов.
27. 19.12.2023 г. – Посещение на читалищата от Община Пазарджик в читалището в гр. Якоруда и в читалището в гр. Добринище за обмяна на опит;
28. 21 12. 2023 г. – С песни, танци и стихотворения, децата от ДГ „Калина Малина” - ИГ с. Юнаците, посрещнаха дълго чаканите гости - Дядо Коледа и Снежанка. Добрият старец от Лапландия раздаде на всяко едно от децата подарък и лакомства.

**ШКОЛИ ПО ИЗКУСТВА И ШКОЛИ ПО ИЗУЧАВАНЕ НА ЧУЖДИ ЕЗИЦИ:**

НЯМА

 **V. ПОПУЛЯРИЗИРАНЕ НА КУЛТУРНО ИСТОРИЧЕСКОТО НАСЛЕДСТВО.**

Има уреден кът с експонати от бита, дарени от местните жители отразяваща бита в миналото на жителите от с. Юнаците и ще продължаваме да обогатяваме колекцията.

**VI. МАТЕРИАЛНА БАЗА:**

През 2023 година няма извършен ремонт на читалищната сграда.

**VII. СУПСИДИРАНА ЧИСЛЕНОСТ НА ПЕРСОНАЛА**

Персонал:

Библиотекар **-** изпълняващ и длъжността секретар и хигиенист.

Читалището разполага с 2,75 субсидирана бройка, които използваме: една бройка за секретар –библиотекар, една бройка за хигиенист и 0,75 бройка за художествена самодейност.

**VIII. БЮДЖЕТ НА ЧИТАЛИЩЕТО ЗА 2023 Г.**

Получаваме държавна субсидия и средства за допълнително финансиране от Общинския бюджет, когато е необходимо.

**IX. УПРАВЛЕНЧЕСКИ ИНИЦИАТИВА ПРИ СТОПАНИСВАНЕ НА ЧИТАЛИЩНАТА СОБСТВЕНОСТ / ЗЕМЕДЕЛСКА ЗЕМЯ-ДКА./ И НАБИРАНЕ НА СОБСТВЕНИ ПРИХОДИ.**

Читалището няма земеделска земя.

През 2023 г. има спечелен проекти по програма „Българските библиотеки съвременни центрове за четене и информираност” 2023 г. на стойност 1229,81 лв.

**X. УЧАСТИЕ В ОБУЧЕНИЯ**

* *19.05.2023 г. – Участие в обучителен семинар на тема: „Читалищна академия за фолклор” в гр. Костандово, организиран от Регионален експертно-консултантски и информационен център „ЧИТАЛИЩА” – ПАЗАРДЖИК;*
* *26.05.2023 г. - Участие в обучителен семинар на тема: "* *Теренно проучване от Университета по библиотекознание и информационни технологии, гр. София, с ръководители проф. Назърска и д-р Шапкалова;*
* *11.08.2023 г. - Участие в обучителен семинар на тема: „Справяне със стреса на работата” в гр. Стрелча, организиран от Регионален експертно-консултантски и информационен център „ЧИТАЛИЩА” – ПАЗАРДЖИК;*
* *24.08.2023 г. – гостуване в с. Розово с колеги от читалища. Участие на колегата Васка Спасова секретар на НЧ „Просвета 1911” с. Розово по Проект на Националната система „Живи човешки съкровища – България” 2023 г.;*
* *05.10.2023г. - Откриване на читалищната година – гостуване в читалищата в с. Розово и с. Равногор;*
* *10.11.2023 г. – Участие в обучителен семинар на тема: „Библиотека и общество”, село Рибарица, организиран от РБ „Никола Фурнаджиев”, гр. Пазарджик.*

**XI. ИНСТИТУЦИИ, ПРЕД КОИТО ЧИТАЛИЩЕТО ИМА ОТГОВОРНОСТ:**

**1.** Министерство на Културата, гр. София.

2. Община Пазарджик, гр. Пазарджик.

3. Банка ДСК АД, клон гр. Пазарджик.

4. РЕКИЦ / регионален експертно-консултантски информационен център /, гр. Пазарджик.

5. АП -Агенция по вписванията.

6. НАП – Национална агенция за приходите, гр. Пазарджик –териториална дирекция Пловдив.

7. Регионална библиотека „Никола Фурнаджиев”, гр. Пазарджик.

8. Национален статистически институт – териториално статистическо бюро, гр. Пазарджик.

**9.** Дирекция „Инспекция по труда”, гр. Пазарджик.

**10.** ДАНС – Държавна агенция „Национална сигурност”, гр. София.

**11.** Регионална инспекция за опазване и контрол на Общественото здраве – гр. Пазарджик – Дирекция „Държавен здравен контрол”.

Дата : 25.03.2024 г. Изготвил……………………

 /Теменужка Иванова/

Председател………………..

/Стоян Кузев/